bukod kay elena at sa kanyang ina ay nakilala ng may sakit ang mga katoto niyang si faure, si lauro, si baltazar, at saka ang magagandang pacita, nena, at miling. elena, si gerardo? ang pagdaka'itinanong ng makitang wala roon ang tangi niyang kaisang loob. lumuwas siya, upang tumawag ng manggagamot. nagbuntong hininga ang may sakit. anya, bakit kaya at nagpapakapagod ng ganito si gerardo? papaano kaya ang dapat kong gawin upang makaganti sa kanya? florante, malaki ang utang ng loob ni gerardo sa iyo. iniligtas mo ang kanyang buhay! bakit siya kikilala ng utang ng loob sa akin gayong wala akong ginagawa kundi tumupad ng katungkulan?. para namang siya'di si gerardo! kung gayon, florante, ni ikaw ay di rin dapat kumilala ng utang sa kanya, sapagka'ang pagpapagod niyang ginugugol sa iyo ay isang katungkulang nagbubuhat sa alin mang mabuting pagtitinginan ng mga magkakaibigan, magkakasama, at magkakapatid sa isang adhika.